สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 23 พฤศจิกายน พ.ศ. 2558 ดัชนีหุ้นไทยปิดตลาด 1,393.84 จุด เพิ่มขึ้น 8.87 จุด มูลค่าซื้อขาย 29,723 ล้านบาท ปรับตัวขึ้น ตามความคาดหวัง ECB ขยาย QE และแรงหนุนจากเม็ดเงิน LTF-RMF จากงาน SET in the city ประเมินสัปดาห์นี้ดัชนีหุ้นไทยมีลุ้นขึ้นทดสอบ 1,400 จุด แนวรับ 1,390 จุด...
23 พ.ย. 2558

หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันจันทร์ที่ 23 พฤศจิกายน พ.ศ. 2558 ดัชนีหุ้นไทยปิดตลาด 1,393.84 จุด เพิ่มขึ้น 8.87 จุด มูลค่าซื้อขาย 29,723 ล้านบาท  ปรับตัวขึ้น ตามความคาดหวัง ECB ขยาย QE และแรงหนุนจากเม็ดเงิน LTF-RMF จากงาน SET in the city ประเมินสัปดาห์นี้ดัชนีหุ้นไทยมีลุ้นขึ้นทดสอบ 1,400 จุด แนวรับ 1,390 จุด…
*…ตลท.เผยตัวเลขผลดำเนินงานบริษัทจดทะเบียน 9 เดือนแรกปี 2558 กำไรสุทธิรวม 460,242 ล้านบาท ลดลง 26% จากช่วงเดียวปีก่อน แต่การบริหารต้นทุนทำได้ดี จนมีอัตรากำไรขั้นต้นสูงขึ้นเป็น 22% และฐานะการเงินแข็งแกร่ง มีอัตราส่วนหนี้สินต่อทุน (ไม่รวมอุตสาหกรรมการเงิน) เฉลี่ยอยู่ที่ 1.29 เท่า เรียกว่ากำไรไม่ค่อยดี แต่กำไรขั้นถือว่าทำได้ดีขึ้นมาก…
*…หุ้น TPCH น่าจับตาอย่างยิ่ง ล่าสุด “เฮียเชิด” เชิดศักดิ์ วัฒนวิจิตร เอ็มดีใหญ่ส่งซิกปี 2559TPCH กำไรเติบโต 100% จากการับรู้รายได้ “โรงไฟฟ้าแม่วงศ์” อีก 10 เมกะวัตต์ แบบเต็มๆ ปี พ่วงด้วย “โรงไฟฟ้าชีวมวลมหาชัยกรีน เพาเวอร์” อีก 8 เมกะวัตต์ เอาเป็นว่าปีหน้าคือ “ปีทอง TPCH” เลยทีเดียว…
*…หุ้น PTTEP หลังเจอพายุโหมซัดเข้าลูกใหญ่ ล่าสุดก็เริ่มตั้งตัวได้อีกพร้อมข่าวดีจากซีเอฟโอ “เพ็ญจันทร์ จริเกษม” ที่ให้ความมั่นใจกับนักลงทุนว่า..งบไตรมาส 4/58 จะพลิกมีกำไรแน่นอน..และหากราคาน้ำมันไม่ปรับลงมากไปกว่านี้ จะไม่มีการ “ตั้งด้อยค่าสินทรัพย์” อย่างแน่นอน…
*…เช่นเดียวหุ้นTOP ที่ส่งสัญญาณให้เห็นชัดว่าค่าการกลั่นปี 2559 จะเติบโตเป็น 8-10 เหรียญต่อบาร์เรล จากปีนี้อยู่ที่ 7-8 เหรียญต่อบาร์เรล แต่ต้องลุ้นราคาน้ำมันดิบโลกด้วยว่า อย่าให้ต่ำกว่า 50 เหรียญต่อบาร์เรล ไม่งั้นอาจต้อง “ขาดทุนสต๊อก” ได้เช่นกัน…
*…หุ้น AOT กลับมาแล้ว ต้อนรับไฮซีซั่น ดูจากราคาหุ้นล่าสุด P/E ไม่ถึง 30 เท่า ทำให้ราคาเป้าหมาย 350 บาท ไม่น่าไกลเกินฝันแน่นอน…
*…หุ้น PFI-ECF เอาจนได้กับแผนร่วมจัดตั้ง 5 บริษัทร่วมทุน เพื่อลงทุน “ธุรกิจโรงไฟฟ้าชีวมวล” เรียกว่าเป็นแตกไลน์ธุรกิจของทั้ง 2 บริษัท จากเดิมFPI ทำชิ้นส่วนยานยนต์และ ECF ที่เกี่ยวกับเฟอร์นิเจอร์ แต่งานนี้จะประสบความสำเร็จหรือไม่อย่างไร…ต้องติดตามกันต่อไป..
.*…หุ้นร้อนประจำวันที่ 20 พ.ย. 2558 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ ได้แก่ บริษัท สยามราช จำกัด (มหาชน) หรือSRทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่วันที่ 23 พ.ย.-30 ธ.ค. 2558 โดย SR มีมูลค่าซื้อขายเฉลี่ยวันละ 96.56 ล้านบาท มี Turnover list ระดับ 67.52% และ P/E ไม่มีเนื่องจากมีผลขาดทุน….
*…ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเตดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล เริ่มเวลาใหม่ 2 พ.ย. 2558 เป็นต้นไป…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยบูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดกันเต็มๆ ชั่วโมงครึ่ง…*…เท่านั้นไม่พอต่อเนื่องกันด้วย “ชัดลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นและธุรกิจหาคำตอบได้ที่ข่าวหุ้นธุรกิจเท่านั้น